美荷樓

美荷樓係香港第一批徙置大廈之一，喺石硤尾，亦係現存歷史最耐嘅徙置大廈，而家係香港二級歷史建築。

呢座樓係1954年落成嘅頭8座石硤尾徙置大廈之一，原本叫做H座。1973年撥入石硤尾下邨成為第15座，1981年改叫第41座同時多咗個名美荷樓。

美荷樓喺2005年封閉，不過佢被列為歷史建築冇拆到。擺咗幾年之後，2009年開始改建為美荷樓青年旅舍同埋旗下嘅美荷樓生活館，2013年啟用。

香港二級歷史建築
石硤尾